
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 47 

26 Ιανουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων της Υφυπουργού Προε¬ 
δρίας της Κυβέρνησης στη Γενική Γραμματέα της 
Γενικής Γραμματεϊας Ισότητας των Φύλων. 1 

Απαλλαγή της Βιομηχανίας Ειδών Υγιεινής ΚΕΠΑΡΙΝΑ 
ΑΒΕΤΕ από την υποχρέωση προσκόμισης αποδει¬ 
κτικού ενημερότητας για χρέη προς το Δημόσιο. . 2 


Συμπλήρωση της 322992/18.7.91 απόφαση Υπουρ¬ 
γού Γεωργίας «περί οριστικής εγκατάλειψης αμπε¬ 
λώνων Καν. (ΕΟΚ) 1442/88 του Συμβουλίου», όπως 
συμπληρώθηκε - τροποποιήθηκε τελευταία με την 
415104/23.9.1993 όμοια. 3 

Κήρυξη υποχρεωτικής της από 28.7.93 Σ.Σ.Ε. του προ¬ 
σωπικού εταιριών Λιπασμάτων όλης της χώρας 
(εκτός ΑΕΕΧΠΛ και Βιομηχανίας Φωσφορικών Λι¬ 
πασμάτων Ν. Καρβάλης). 4 

Κήρυξη υποχρεωτικής της από 26.7.93 Σ.Σ.Ε. για τους 
όρους αμοιβής και εργασίας των εργατοτεχνιτών 
Απορρυπαντικών όλης της χώρας. 5 

Κήρυξη υποχρεωτικής της από 14.7.93 Σ.Σ.Ε. Ιατρικών 
Επισκεπτών Ελλάδος. 6 


Αναπροσαρμογή τελών προς αρχική χορήγηση και αντι¬ 
κατάσταση πινακίδων αριθμού κυκλοφορίας αυτοκι¬ 
νήτων οχημάτων, μοτοσυκλετών και ρυμουλκουμέ¬ 


νων τους. 7 

Αναπροσαρμογή της τιμής διάθεσης των βιβλίων - ερω¬ 
τηματολογίων θεωρητικής εξέτασης των υποψη¬ 
φίων οδηγών αυτοκινήτων κ.λ.π. 8 

Αναμόρφωση παραβόλου θεωρητικής και πρακτικής 
εξέτασης οδηγών και υποψηφίων οδηγών.9 

Σύσταση αμιγούς Δημοτικής Επιχείρησης στο Δήμο 
Μυκονίων Νομού Κυκλάδων με την επωνυμία ΔΗ¬ 
ΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΠΡΟΒΟΛΗΣ 
ΚΑΙ ΑΝΑΠΤΥΞΗΣ ΜΥΚΟΝΟΥ.10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 92 11) 

Μεταβίβαση αρμοδιοτήτων της Υφυπουργού Προεδρίας 
της Κυβέρνησης στη Γενική Γραμματέα της Γενικής 
Γραμματείας Ισότητας των Φύλων. 

Η ΥΦΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του α. 29 του Ν. 1558/85 «Κυβέρνηση και Κυβερνη¬ 
τικά όργανα». 

β) Του α. 20 του Ν. 1400/83 «τροποποίηση και συμπλή¬ 
ρωση υπαλληλικών διατάξεων». 

γ) Τα α. 79 και 81 του Ν. 1892/90 «για τον εκσυγχρονι¬ 
σμό και ανάπτυξη και άλλες διατάξεις». 

δ) Του Ν.Δ. 216/74 «περί συστάσεως του Υπουργείου 
Προεδρίας της Κυβέρνησης». 

ε) Του Π.Δ. 320/88 Οργανισμός Υπηρεσιών του Υπουρ¬ 
γείου Προεδρίας της Κυβέρνησης, όπως τροποποιήθηκε 
με το Π.Δ. 64/1990, τροποποίηση και συμπλήρωση του 
Π.Δ. 320/88 κ.λπ. 

στ) Το Π.Δ. 460/93 (ΦΕΚ 197 Α') με το οποίο διορί¬ 
στηκε Υφυπουργός η Μαρία Αρσένη. 

ζ) Την υπ’ αριθ. 123/93 υπουργική απόφαση, περί ανα- 
θέσεως των αρμοδιοτήτων στην Υφυπουργό Προεδρίας 
της Κυβέρνησης. 

2. Το γεγονός ότι με την παρούσα απόφαση δεν προκα- 
λείται δαπάνη σε βάρος του προϋπολογισμού. 

3. Την ανάγκη της εύρυθμης και αποδοτικής λειτουρ¬ 
γίας των Υπηρεσιών του Υπουργείου Προεδρίας της Κυ¬ 
βέρνησης, αποφασίζουμε: 

Μεταβιβάζουμε στη Γενική Γραμματέα της Γενικής 
Γ ραμματεϊας Ισότητας των Φύλων την άσκηση αρμοδιοτή¬ 
των στα παρακάτω θέματα, τα οποία έχουν σχέση με τις 
υπηρεσίες και τις αρμοδιότητες της Γ ενικής Γ ραμματεϊας 
Ισότητας των Φύλων. 

1. Τον ορισμό υπαλλήλων για παρακολούθηση χωρίς εκ¬ 
παιδευτική άδεια συνεδρίων, σεμιναρίων και εκπαιδευτι¬ 
κών προγραμμάτων εσωτερικού. 

2. Με εντολή της Υφυπουργού, την απάντηση σε αιτή¬ 
σεις ή αναφορές παραπόνων ή καταγγελίες πολιτών κατά 
ενεργειών ή απαντήσεις υπηρεσιακών οργάνων. 

3. Την αλληλογραφία με Διευθύνσεις του Υπουργείου ή 

φορέων του Δημόσιου Τομέα, για τρέχοντα υπηρεσιακά 
θέματα και αιτήσεις πολιτών. 

4. Την έκδοση αποφάσεων έγκρισης για να ακολουθη¬ 
θεί η διαδικασία της απευθείας ανάθεσης (α. 22 του Π.Δ. 
173/90) και αποφάσεις απευθείας ανάθεσης, καθώς και 
την έκδοση κάθε σχετικού με το θέμα εγγράφου ή απόφα¬ 
σης σύμφωνα με τις διατάξεις της παρ. 20 του α. 3 του . 
1797/88 για τις περιπτώσεις που η σχετική δαπάνη δεν 
υπερβαίνει το ποσό των 2.000.000 δρχ. 

5. Την υποβολή αιτήσεων στο Υπουργείο Εμπορίου για 
χορήγηση εξουσιοδότησης για πραγματοποίηση προμη¬ 
θειών ποσού ως 2.000.000 με απευθείας ανάθεση. 

6. Την έκδοση των πράξεων δαπανών προμήθειας και 
παραγωγής υλικού φωτογραφίας νΐΩΕΟ, κινηματογραφι¬ 
κών ταινιών καθώς και εξοπλισμού βιβλιοθήκης. 

7. Με εντολή της Υφυπουργού, την κατάρτιση και υπο¬ 
βολή προγραμμάτων στους Διεθνείς Οργανισμούς (ΕΟΚ, 
ΟΠΕ, ϋΝΕδδΟΟ κ.λπ.) καθώς και τη διαχείριση και εφαρ¬ 
μογή των προγραμμάτων. 

8. Την έκδοση των πράξεων έγκρισης δαπανών για βρα¬ 
βεία και έπαθλα, για την προώθηση και ενίσχυση της καλ¬ 
λιτεχνικής και πνευματικής κίνησης που έχει σχέση με την 
ισότητα των φύλων. 

9. Την παρακολούθηση της αποδοτικότητας του έργου 
του προσωπικού της Γενικής Γραμματείας Ισότητας. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουαρίου 1994 

Η ΥΦΥΠΟΥΡΓΟΣ 

ΜΑΡΙΑ ΑΡΣΕΝΗ 
-♦- 

Αριθ. 1002949/230-11/0016 (2) 

Απαλλαγή της Βιομηχανίας Ειδών Υγιεινής ΚΕΒΑΗΝΑ 

ΑΒΕΤΕ από την υποχρέωση προσκόμισης αποδεικτι¬ 
κού ενημερότητας για χρέη προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ 
43/Α790), σύμφωνα με τις οποίες παρέχεται η εξουσιο¬ 
δότηση στο Υπουργό των Οικονομικών να επιβάλλει, με 
αποφάσεις του, περιορισμούς ή απαγορεύσεις κατά οφει¬ 
λετών του Δημοσίου, που ανάγονται στις συναλλαγές ή 
στις πράξεις τους. 

2. Την απόφασή μας αριθ. 2048300/19.7.90 (ΦΕΚ 
508/Β790) «περί αποδεικτικού ενημερότητας για χρέη 
προς το Δημόσιο, όπως ισχύει σήμερα. 

3. Το αριθ. 4396/12.1.94 έγγραφο της Βιομηχανίας Ει¬ 
δών Υγιεινής ΚΕΒΑΗΝΑ ΑΒΕΤΕ, με το οποίο ζητείται η 
απαλλαγή της από την υποχρέωση προσκόμισης αποδει¬ 
κτικού ενημερότητας για χρέη της προς το Δημόσιο, για 
κάθε χρήση μέχρι 28.2.1994. 

4. Την αριθ. ΓΥ 5246/93 (ΦΕΚ 829/Β793) κοινή από¬ 
φαση του Πρωθυπουργού και του Υπουργού Οικονομικών, 
με την οποία εκχωρούνται αρμοδιότητες στους Υφυπουρ¬ 
γούς Οικονομικών, αποφασίζουμε: 

Απαλλάσουμε μέχρι 31 Ιανουαρίου 1994, τη βιομηχανία 
Ειδών Υγιεινής ΚΕΒΑΗΝΑ ΑΒΕΤΕ από την υποχρέωση 
προσκόμισης αποδεικτικού ενημερότητας για τα χρέη της 
προς το Δημόσιο όπου αυτό απαιτείται, ειδικά δε για εί¬ 


σπραξη χρημάτων με την προϋπόθεση της παρακράτησης 
ποσοστού 10% επί της εισπραττομένης κάθε φορά απαί¬ 
τησης, από τον πληρωτή αυτής και απόδοσής του στην αρ¬ 
μόδια ΔΟΥ, έναντι των οφειλών της προς το Δημόσιο. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 14 Ιανουαρίου 1994 

0 ΥΦΥΠΟΥΡΓΟΣ 

ΔΗΜΗΤΡ10Σ ΓΈΩΡΓΑΚΟΠΟΥΛΟΣ 

-♦- 

Αριθ. 315770 (3) 

Συμπλήρωση της 322992/18.7.91 απόφασης Υπουργού 

Γεωργίας «περί οριστικής εγκατάλειψης αμπελώνων 

Καν. (ΕΟΚ) 1442/88 του Συμβουλίου», όπως συμπλη¬ 
ρώθηκε - τροποποιήθηκε τελευταία με την 415104/ 

23.9.1993 όμοια. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όρ¬ 
γανα». 

2. Το άρθρο 22 παρ. 3 του Ν. 992/79 «περί οργανώ- 
σεως των Διοικητικών Υπηρεσιών δια την εφαρμογή της 
Συνθήκης προσχώρησης της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων» (ΦΕΚ 280/Α/11.12.1979) 

3. Το Ν.Δ. 243/68 «περί βελτιώσεως και προστασίας 
της αμπελουργικής παραγωγής» (ΦΕΚ 144/25.7.69), 
όπως τροποποιήθηκε με τον Ν. 427/76 «περί αντικατα- 
στάσεως συμπληρώσεως και καταργήσεως ενίων Διατά¬ 
ξεων του Ν.Δ. 243/69» (ΦΕΚ 23/31.8.76). 

4. Το Π.Δ. 402/88 «περί οργανισμού του Υπουργείου 
Γεωργίας» όπως τροποποιήθηκε μεταγενέστερα. 

5. Τον Καν. (ΕΟΚ) 1442/88 του Συμβουλίου «για τη χο- 
ρήγηση για τις αμπελουργικές περιόδους 1988/89 μέχρι 
1995/96, πριμοδοτήσεων για οριστική εγκατάλειψη 
αμπελουργικών εκτάσεων» όπως τροποποιήθηκε τελευ¬ 
ταία από τον Καν. (ΕΟΚ) 1990/93 του Συμβουλίου. 

6. Τον Καν. (ΕΟΚ) 2729/88 της Επιτροπής «για τον κα¬ 
θορισμό λεπτομερειών εφαρμοτής του Καν. (ΕΟΚ) 
1442/88 του Συμβουλίου ....», όπως τροποποιήθηκε τε¬ 
λευταία από τον Καν. (ΕΟΚ) 3255/93 της Επιτροπής. 

7. Τον Καν. (ΕΟΚ) 1314/89 της Επιτροπής «που εξου¬ 
σιοδοτεί την Ελλάδα να μην εφαρμόσει σε ορισμένες ζώ¬ 
νες τα μέτρα που προβλέπονται στον Καν. (ΕΟΚ) 1442/88 
του Συμβουλίου ...», όπως τροποποιήθηκε τελευταία από 
τον Καν. (ΕΟΚ) 1958/90 της Επιτροπής. 

8. Την αριθ. 326377/26.7.91 απόφαση Υπουργού Γε¬ 
ωργίας περί συμπλήρωσης εντύπων Δηλώσεων αμπελοοι- 
νικού τομέα στα πλαίσια προγράμματος Αμπελουργικού 
Μητρώου. 

9. Την ανάγκη συμπλήρωσης της αριθ. 322992/18.7.91 
απόφασης Υπουργού Γεωργίας, όπως συμπληρώθηκε - 
τροποποιήθηκε τελευταία με την αριθ. 415104/23.9.93 
όμοια, αποφασίζουμε: 

Την συμπλήρωση της αριθ. 322992/18.7.91 απόφασης 
Υπουργού Γεωργίας, όπως συμπληρώθηκε - τροποποιή¬ 
θηκε τελευταία με την αριθ. 415104/23.9.93 όμοια, ως 
εξής: 

1. Στο κεφάλαιο Α.Ι. παράγραφος 3.1 .β προστίθεται στο 
τέλος τρίτη παύλα: 

«- Οι υποβληθείσες Δηλώσεις εσοδείας σταφυλιών από 
την αμπελουργική περίοδο 1991/92 και εντεύθεν. 

Για τον υπολογισμό του μέσου όρου της απόδοσης θα 
λαμβάνονται υπόψη οι εξής: 

Ενόν ο αριθμός των συνεχομένων αμπελουργικών πε¬ 
ριόδων για τις οποίες έχουν υποβληθεί Δηλώσεις εσο¬ 
δείας σταφυλιών: 

- είναι μικρότερος από πέντε (5) τότε θα λαμβάνεται 
υπόψη ο μέσος όρος της απόδοσης των Δηλώσεων εσο¬ 
δείας των περιόδων αυτών, 

- είναι μεγαλύτερος από πέντε (5) συμπεριλαμβανομέ¬ 
νου και του 5)δεν υπολογίζονται οι Δηλώσεις εσοδείας 
που αντιστοιχούν στην μεγαλύτερη και την μικρότερη συ¬ 
γκομιδή. 

Στις περιπτώσεις όπου εγκαταλείπεται το σύνολο των 
αμπελουργικών εκτάσεων της εκμετάλλευσης τότε το 
ποσό της πριμοδότησης δεν μπορεί να υπερβαίνει την πρι¬ 
μοδότηση που προκύπτει λαμβάνοντας υπόψη την μέση 
απόδοση από τις υποβληθείσες Δηλώσεις εσοδείας στα- 
φυλιών. 

Ειδικά διευκρινίζεται ότι οι Δηλώσεις εσοδείας που θα 
λαμβάνονται υπόψη είναι εκείνες που αφορούν τις πέντε 
περιόδους που προηγούνται της υποβολής της αίτησης 
για πριμοδότηση». 

2. Στο κεφάλαιο Α.ΙΙ.1 προστίθεται η παράγραφος στ: 

«στ) εφ’ όσον ο κάτοχος της αμπελουργικής εκμετάλ¬ 
λευσης δεν υπέβαλε Δήλωση εσοδείας σταφυλιών, σύμ¬ 
φωνα με την αριθ. 326377/26.7.91 απόφαση Υπουργού 
Γεωργίας σχετικά με την «συμπλήρωση εντύπων Δηλώ¬ 
σεων αμπελουργικού τομέα στα πλαίσια προγράμματος 
Αμπελουργικού Μητρώου». 

3. Ο πίνακας 3 της αριθ. 322992/18.7.91 απόφασης 
Υπουργού Γ εωργίας αντικαθίσταται από τον συνημμένο 
πίνακα στο οποίο έχει προστεθεί η ποικιλία νίΟΤΟΒΙΑ. 

Οι Διατάξεις της παρούσας απόφασης εφαρμόζονται 
από την έναρξη της αμπελουργικής περιόδου 1993/94 και 
εντεύθεν. 

Κατά τα λοιπά ισχύει η αριθ. 322992/18.7.91 απόφασή 
μας, όπως συμπληρώθηκε - τροποποιήθηκε με την αριθ. 
415104/23.9.93 όμοια. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 11 Ιανουαρίου 1994 

Ο ΥΠΟΥΡΓΟΣ 

ΓΙΩΡΓΟΣ ΜΩΡΑΓΓΗΣ 
-♦- 

Αριθ. 10169 (4) 

Κήρυξη υποχρεωτικής της από 28.7.93 Σ.Σ.Ε. του προσω¬ 
πικού εταιριών Λιπασμάτων όλης της χώρας (εκτός 

ΑΕΕΧΠΛ και Βιομηχανίας Φωσφορικών Λιπασμάτων Ν. 

Καρβάλης). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 9.12.93. 


4. Τα στοιχεία του φακέλου από τα οποία προκύπει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 28.7.93 Σ.Σ.Ε. 
του προσωπικού εταιριών Λιπασμάτων όλης της χώρας 
(εκτός ΑΕΕΧΠΛ και Βιομηχανίας Φωσφορικών Λιπασμά¬ 
των Ν. Καρβάλης) για όλους τους εργοδότες και εργαζο¬ 
μένους του Κλάδου που αφορά αυτή. 

2. Η ισχύς της απόφασης αυτής αρχίζει από 4 Αυγού- 
στου 1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουαρίου 1994 

Ο ΥΠΟΥΡΓΟΣ 

ΕΥΑΓΤ. ΓΙΑΝΝΟΠΟΥΛΟΣ 

-Φ-- 

Αριθ. 10170 (5) 

Κήρυξη υποχρεωτικής της από 26.7.93 Σ.Σ.Ε. για τους 

όρους αμοιβής και εργασίας των εργατοτεχνιτών 

Απορρυπαντικών όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ' εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 9.12.93. 

4. Τα στοιχεία του φακέλου από τα οποία προκύπει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51% των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 26.7.93 Σ.Σ.Ε. για 
τους όρους αμοιβής και εργασίας των εργατοτεχνιτών 
Απορρυπαντικών όλης της χώρας για όλους τους εργοδό¬ 
τες και εργαζομένους του Κλάδου που αφορά αυτή. 

2. Η ισχύς της απόφασης αυτής αρχίζει από 4 Αυγού- 
στου 1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουαρίου 1994 

Ο ΥΠΟΥΡΓΟΣ 

ΕΥΑΓΤ. ΓΙΑΝΝΟΠΟΥΛΟΣ 

Αριθ. 10171 (6) 

Κήρυξη υποχρεωτικής της από 14.7.93 Σ.Σ.Ε. Ιατρικών 
Επισκεπτών Ελλάδος. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 9.12.93. 

4. Τα στοιχεία του φακέλου από τα οποία προκύπει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος, αποφασίζουμε: 

1. Κηρύσσουμε υποχρεωτική την από 14.7.93 Σ.Σ.Ε. Ια¬ 
τρικών Επισκεπτών Ελλάδος για όλους τους εργοδότες 
και εργαζομένους του επαγγέλματος που αφορά αυτή. 

2. Η ισχύς της απόφασης αυτής αρχίζει από 21 Σεπτεμ¬ 
βρίου 1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουαρίου 1994 

Ο ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 

-♦- 

Αριθ. 1494/52 (7) 

Αναπροσαρμογή τελών προς αρχική χορήγηση και αντικα¬ 
τάσταση πινακίδων αριθμού κυκλοφορίας αυτοκινήτων 

οχημάτων, μοτοσικλετών και ρυμουλκουμένων τους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚ/ΝΙΩΝ 

Έχοντας υπόψη: 

1. Τις διατάξεις του άρθρου 90 του Κώδικα Οδικής Κυ¬ 
κλοφορίας που κυρώθηκε με το Ν. 2094/92 (Α' 182) «περί 
κυρώσεως του Κώδικα Οδικής Κυκλοφορίας». 

2. Τις διατάξεις της παραγράφου 1 του άρθρου 5 του 
Ν.Δ. 4416/1964 (Α’ 215) «περί οργανώσεως των περιφε¬ 
ρειακών υπηρεσιών της Γενικής Διευθύνσεως Μεταφο¬ 
ρών του Υπουργείου Συγκοινωνιών και άλλων τινών διατά¬ 
ξεων». 

3. Τις διατάξεις του άρθρου 2 του Ν.Δ. 14/1973 (Α* 
131) «περί απογραφής, ταξινομήσεως, αντικαταστάσεως 
πινακίδων, διαδικασίας εκδόσεως αδειών κυκλοφορίας 
των αυτοκινήτων οχημάτων ως και τέλη εισπράξεως των 
αντίστοιχων τελών». 

4. Τις διατάξεις του δεύτερου εδαφίου του άρθρου 31 
του Ν. 1437/84 (Α’ 127) «Μεταρρυθμίσεις στην άμεση και 
έμμεση φορολογία και άλλες διατάξεις». 

5. Την με αριθμό 30788/1254/1985 (Β’ 736) κοινή 
υπουργική απόφαση «περί αναπροσαρμογής τελών προς 
αρχική χορήγηση και αντικατάσταση πινακίδων αριθμού 
κυκλοφορίας αυτοκινήτων οχημάτων, μοτοσικλετών και 
ρυμουλκουμένων τους». 


6. Την αριθ. ΓΎ 5246/14.10.93 απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στούς Υφυπουργούς Οι¬ 
κονομικών». 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α’ 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Αρθρο μόνο 

Τα τέλη που καταβάλλονται υπέρ του Δημοσίου και που 
αναφέρονται στην παράγραφο 1 του άρθρου 5 του Ν.Δ. 
4416/1964 και στο άρθρο 2 του Ν.Δ. 14/1973, έχοντα 
ανταποδοτικό χαρακτήρα και που έχουν καθορισθεί με τις 
ίδιες διατάξεις, αναπροσαρμόζονται όπως παρακάτω αντί¬ 
στοιχα: 

α) Για αρχική χορήγηση αντανακλαστικών πινακίδων 
αριθμού κυκλοφορίας αυτοκινήτων οχημάτων ή αντικατά¬ 
σταση αυτών για λόγους φθοράς, καταστροφής, κλοπής ή 
απώλειάς τους, δραχμές χίλιες πεντακόσιες (1.500) -ίο 
ζεύγος. 

β) Για αρχική χορήγηση πινακίδας αριθμού κυκλοφορίας 
μοτοσικλέτας ή ρυμουλκουμένου οχήματος ή αντικατά¬ 
σταση αυτής για λόγους φθοράς, καταστροφής, κλοπής ή 
απώλειάς της, δραχμές εννιακόσιες (900) η καθεμιά. 

γ) Γ ια τις περιπτώσεις αντικατάστασης πινακίδων αριθ¬ 
μού κυκλοφορίας, σύμφωνα με τις διατάξεις της παραγρά¬ 
φου 2 του άρθρου 1 του Ν.Δ. 14/1973 δραχμές χίλιες 
οκτακόσιες (1.800) για τα αυτοκίνητα και δραχμές εννια¬ 
κόσιες (900) για τις μοτοσικλέτες και τα ρυμουλκούμενα 
οχήματα. 

Από της ισχύος της απόφασης αυτής παύει να ισχύει η 
με αριθμό 30788/1254/1985 (Β’ 736) όμοια. 

Η ισχύς της απόφασης αυτής αρχίζει από 1.1.94. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουαρίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΛΕΞ. ΠΑΠΑΔΟΠΟΥΛΟΣ ΓΙΑΝΝΗΣ ΧΑΡΑΛΑΜΠΟΥΣ 

-♦- 

Αριθ. 41476/15992 (8) 

Αναπροσαρμογή της τιμής διάθεσης των βιβλίων - ερωτη¬ 
ματολογίων θεωρητικής εξέτασης των υποψηφίων 

οδηγών αυτοκινήτων κ.λ.π. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚ/ΝΙΩΝ 

Έχοντας υπόψη: 

1. Τις διατάξεις: 

α) Του Ν.Δ. 3323/55 «περί φορολογίας του εισοδήμα¬ 
τος», όπως ισχύουν σήμερα. 

β) Του Ν.Δ. 289/69 «περί αδειών ικανότητας οδηγών 
αυτοκινήτων και διτρόχων - τριτρόχων οχημάτων και 
αδειών μηχανοτεχνιτών και ηλεκτροτεχνιτών», όπως αυ¬ 
τές τροποποιήθηκαν με τα Π.Δ. 255/84 και 46/85. 

γ) Του άρθρου 31 του Ν. 1473/84 «Μεταρρυθμίσεις 
στην άμεση και έμμεση φορολογία και άλλες διατά- 

ξεις». 

δ) Του Ν. 2094/92 «κύρωση του κώδικα οδικής κυκλο¬ 
φορίας». 

2. Την αριθ. 36381/12003/7.11.85 Κοινή απόφαση 
των Υπουργών Οικονομικών και Μεταφορών και Επικοινω¬ 
νιών, με την οποία καθορίσθηκε στο ποσό των διακοσίων 
(200) δραχμών, ανά τεμάχιο, η τιμή διάθεσης των βιβλίων 
ερωτηματολογίων του ΚΌ.Κ. και μηχανολογίας. 

3. Το*γεγονός ότι, υπό τις παρούσες οικονομικές συν¬ 
θήκες, με την τιμή των διακοσίων (200) δραχμών δεν κα¬ 
λύπτεται ούτε το κόστος προμήθειας και εκτύπωσης των 
παραπάνω ερωτηματολογίων. 

4. Την αριθμ. ΓΎ. 5246/14.10.93 απόφαση του Πρω¬ 
θυπουργού και Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών», αποφασίζουμε: 

1. Αναπροσαρμόζουμε την τιμή διάθεσης των βιβλίων - 
ερωτηματολογίων του Κ.Ο.Κ. και μηχανολογίας και καθο¬ 
ρίζουμε αυτή στο ποσό των πεντακοσίων (500) δραχμών, 
ανά τεμάχιο. 

2. Τα παραπάνω ερωτηματολόγια θα διατίθενται με μέ¬ 
ριμνα και ευθύνη των Υπηρεσιών Συγκοινωνιών, με την 
προσκόμιση από τους ενδιαφερομένους του τριπλοτύπου 
γραμματίου είσπραξης Δημόσιας Οικονομικής Υπηρεσίας 
(Δ.Ο.Υ.). 

3. Στο τέλος κάθε εξαμήνου οι Υπηρεσίες Συγκοινωνιών 
θα αποστέλλουν στη Διεύθυνση Οικονομικού του Υπουρ¬ 
γείου Μεταφορών και Επικοινωνιών, κατάσταση εις τρι- 
πλούν στην οποία θα καταχωρούνται και θα επισυνάπτο¬ 
νται τα τριπλότυπα γραμμάτια είσπραξης των Δ.Ο.Υ., για 
τον έλεγχο και αποχρέωση των αρμοδίων διαχειριστών. 

4 . Το Γενικό Λογιστήριο του Κράτους του Υπουργείου 
Οικονομικών, με τη δημοσίευση της απόφασης αυτής 
στην Εφημερίδα της Κυβέρνησης, θα ενημερώσει αυθη¬ 
μερόν τις Δ.Ο. Υ. για την είσπραξη από τους ενδιαφερομέ¬ 
νους της νέας τιμής των παραπάνω ερωτηματολογίων, σε 
πίστωση του Κ.Α. 2411 «Αντίτιμο από την πώληση βιβλίων, 
κωδικών κ.λ.π. εντύπων γενικά» του τακτικού προϋπολο¬ 
γισμού. 

5. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

6. Η απόφαση αυτή να δημοσιευθεί στην Εφημερίδα της 
Κυβερνήσεως, από την ημερομηνία δημοσίευσης της 
οποίας αρχίζει και η ισχύς της. 

Αθήνα, 13 Ιανουάριου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΛΕΞ. ΠΑΠΑΔΟΠΟΥΛΟΣ ΙΩΑΝΝΗΣ ΧΑΡΑΛΑΜΠΟΥΣ 

- 4 - 

Αριθ. 52178/27 (9) 

Αναμόρφωση παραβόλου θεωρητικής και πρακτικής εξέ¬ 
τασης οδηγών και υποψηφίων οδηγών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚ/ΝΙΩΝ 

Έχοντας υπόψη: 

1. Τις διατάξεις του άρθρου 31 του Ν. 1473/84 «Μεταρ¬ 
ρυθμίσεις στην άμεση και έμμεση φορολογία και άλλες 
διατάξεις». 

2. Την ΣΤ 21680/14.8.76 (ΦΕΚ 1060/Β/1976) από¬ 
φαση του Υπουργού Συγκοινωνιών με την οποία ορίσθηκε 
παράβολο, υπέρ του Δημοσίου, 350 δρχ. για θεωρητική ή 
πρακτική εξέταση υποψηφίων οδηγών και οδηγών. 


3. Την κοινή απόφαση 414/1.11.93 (ΦΕΚ 838/Β/1993) 
του Πρωθυπουργού και του Υπουργού Μεταφορών και 
Επικοινωνικών με την οποία δόθηκαν αρμοδιότητες στον 
Υφυπουργό Μεταφορών και Επικοινωνιών. 

4. Το γεγονός ότι, από τον καθορισμό του παραβόλου 
των 350 δρχ. της απόφασης ΣΤ 21680/14.8.76 μέχρι σή¬ 
μερα πέρασε χρονικό διάστημα μεγαλύτερο των δέκα 
επτά ετών, ώστε να κρίνεται εύλογη η αναμόρφωσή του. 

5. Την αριθμ. Γ.Υ. 5246/14.10.93 απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών». 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Αναπροσαρμόζουμε από 350 δρχ. σε 1.000 δρχ. το 
παράβολο υπέρ του Δημοσίου, για κάθε θεωρητική και 
κάθε πρακτική εξέταση υποψηφίου οδηγού ή οδηγού. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 1994 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΛΕΞ. ΠΑΠΑΔΟΠΟΥΛΟΣ ΑΘΑΝΑΣΙΟΣ ΤΖΟΥΡΑΣ 
-♦- 

Αριθ. 7939/93 (10) 

Σύσταση αμιγούς Δημοτικής Επιχείρησης στο Δήμο Μυκο- 

νίων Νομού Κυκλάδων με την επωνυμία ΔΗΜΟΤΙΚΗ 

ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΠΡΟΒΟΛΗΣ ΚΑΙ ΑΝΑτ 

ΠΤΎΞΗΣ ΜΥΚΟΝΟΥ. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 260 του Π.Δ. 323/1989 
(Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθ. 
25027/9.4.1984 που δημοσιεύθηκε στο ΦΕΚ 244 (τ.Β*/ 
19.4.1984). 

3. Τις διατάξεις του Π.Δ. 250/1989 (ΦΕΚ 118/Α71989) 
«Μεταβίβαση αρμοδιοτήτων στους Νομάρχες». 

4. Την αριθ. 36/1993 απόφαση του Δημοτικού Συμβου¬ 
λίου Μυκόνου, αποφασίζουμε: 

1. Συνιστάται στο Δήμο Μυκονίων του Νομού Κυκλάδων 
αμιγής δημοτική επιχείρηση με την επωνυμία «Δημοτική 
Επιχείρηση Πολιτιστικής Προβολής και Ανάπτυξης Μυκό¬ 
νου» ως ίδιο Νομικό Πρόσωπο Ιδιωτικού Δικαίου, το οποίο 
διέπεται από τις διατάξεις των άρθρων 260 έως 275 και 
287 του Π.Δ. 323/1989 (Δ.Κ.Κ.). 

2. Σκοπός της επιχείρησης είναι: 

α. Η ουσιαστική και ολοκληρωμένη πολιτιστική ανά¬ 
πτυξη της Μυκόνου και η δημιουργία της απαραίτησης πο¬ 
λιτιστικής υποδομής. 

β. Η ανάληψη και υλοποίηση κοινοτικών και εθνικών 
προγραμμάτων επιμορφωτικού, πολιτιστικού, αναπτυξια¬ 
κού και ερευνητικού χαρακτήρα και η διοργάνωση, παρα¬ 
γωγή και παρουσίαση πολιτιστικών εκδηλώσεων, επιμορ¬ 
φωτικών και ψυχαγωγικών δραστηριοτήτων. 

γ. Η πραγμοτοποίηση έκδοσης (μηνιαίας Εφημερίδας) 
με στόχο τη διάδοση και διάσωση στοιχείων της πολιτιστι¬ 
κής παράδοσης της Μυκόνου και προβολής της σύγχρο¬ 
νης πολιτιστικής της ταυτότητας. 

δ. Η εκμετάλλευση της Δημοτικής Πινακοθήκης και των 

δημοτικών χώρων στάθμευσης αυτοκινήτων. 

3. Η επιχείρηση διοικεΐται από πενταμελές (5) Διοικη¬ 
τικό Συμβούλιο που τα μέλη του ορίζονται μαζί με αναπλη¬ 
ρωτές από το Δημοτικό Συμβούλιο. 

Από τα μέλη του Διοικητικού Συμβουλίου δύο (2) είναι 
μέλη του Δημοτικού Συμβουλίου Μυκονίων, δύο (2) είναι 
εκπρόσωποι Πολιτιστικού ή Κοινωνικού φορέα της Μυκό- 
νου και ένα (1) είναι κάτοικος της Μυκόνου με πείρα και 
γνώσεις σχετικά με το αντικείμενο της επιχειρήσεως. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης), όταν η επιχείρηση απασχολεί περισσότε¬ 
ρους από είκοσι (20) εργαζομένους. 

4. Η διάρκεια της επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερίδα 
της Κυβέρνησης. 

5. Έδρα της επιχείρησης είναι ο Δήμος Μυκονίων του 
Νομού Κυκλάδων. 

6. Ο Δήμος Μυκονίων διαθέτει στην επιχείρηση χρημα¬ 
τικό ποσό δρχ. 19.000.000 ως αρχικό κεφάλαιο. 

7. Πόροι της επιχείρησης είναι τα έσοδα από την 
άσκηση της δραστηριότητάς της, οι πρόσοδοι από την πε¬ 
ριουσία της, δάνεια, κληρονομιές, δωρεές και λοιπές επι¬ 
χορηγήσεις. 

8. Η επιχείρηση διαλύεται: 

α. Με απόφαση του Δημοτικού Συμβουλίου, η οποία 
λαμβάνεται με την απόλυτη πλειοψηφία των μελών του και 
απόφαση του Νομάρχη Κυκλάδων. 

β. Όταν λήξει χωρίς να παραταθεί η διάρκεια της επιχεί¬ 
ρησης. 


γ. Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση, 
εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία, και πληρώνονται τα χρέη της επιχείρησης. 

Το υπόλοιπο περιέρχεται στο Δήμο Μυκονίων. 

9. Η συγκρότηση, η λειτουργία και οι αρμοδιότητες των 
οργάνων της διοίκησης, η οργάνωση, η λειτουργία, η δια- 
χείρηση και εποπτεία της επιχείρησης διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 323/1989 (Δημοτικός και Κοινοτικός Κώ¬ 
δικας) και από την αριθ. 25027/2.4.1984 απόφαση του 
Υπουργού Εσωτερικών που έχει δημοσιευθεί στο ΦΕΚ 
244/τ. Β719.4.1984. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Μυκονίων 
ύψους 19.000.000 δρχ. για το τρέχον έτος, η οποία έχει 
γραφεί υπό Κ.Α. 211.9β’ των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 14 Ιανουαρίου 1994 
Ο Νομάρχης 

ΠΑΝΟΣ ΚΟΝΤΟΓΕΩΡΓΗΣ 

Ε ΘΝΙΚ Ο ΤΥΠΟΓΡΑ ΦΕΙ Ο 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ_ΕΧ 

ΡΑΧ 

22.3211 ΥΡΕΤ ΘΡ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦ ΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πλ ηροφόρησης: Για τα δημοσιεύματα των ΦΕΚ Σολωμού 51 τηλ 52 25 713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμέ ς κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


! 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » 

Β' 

» 

30.000 

» 

1.500 

γ) » » » 

Γ 

» 

10.000 

» 

500 

δ) » » » 

Δ* 

» 

30.000 

» 

1.500 

ε) » » » 

Αναπτυξιακών Πράξεων 

» 

20.000 

» 

1.000 

στ) » » » 

Ν.Π.Δ.Δ. 

» 

10.000 

» 

500 

ζ) » » » 

ΠΑΡΑΡΤΗΜΑ 

» 

5.000 

» 

250 

π) » » » 

Δελτ. Εμπ.& Βιομ. Ιδ. 

» 

10.000 

» 

500 

θ) » » » 

Αν. Ειδικού Δικαστηρίου 

» 

3.000 

» 

150 

ή » » » 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









